ΓΡΑΠΤΗ ΕΡΩΤΗΣΗ E-2702/01

υποβολή: Mario Mauro (PPE-DE) προς την Επιτροπή

(3 Οκτωβρίου 2001)

Θέμα: Πολιτική βιώσιμου τουρισμού στην Ευρωπαϊκή Ένωση

Η Ευρωπαϊκή Ένωση αποτελεί έναν από τους μεγαλύτερους τουριστικούς προορισμούς στον κόσμο.

Το 1997 η Επιτροπή ξεκίνησε τρεις μελέτες για την ολοκληρωμένη διαχείριση της ποιότητας σε παράκτιους, γεωργικούς και αστικούς τουριστικούς στόχους. Οι μελέτες αυτές στόχο έχουν να προσδιορίσουν και να αναλύσουν την καλύτερη πρακτική στην ολοκληρωμένη διαχείριση της ποιότητας στις χώρες του ευρωπαϊκού οικονομικού χώρου και να συμβάλουν στην ανταλλαγή εμπειριών και τη μεταφορά γνώσεων στο εσωτερικό της Ευρώπης, χρησιμεύοντας ως οδηγός τόσο για το δημόσιο τομέα, ιδίως για τις τοπικές αρχές, όσο και για τον ιδιωτικό τομέα, ιδίως για τις τουριστικές επιχειρήσεις. Οι μελέτες αυτές έπρεπε επίσης να αποτελέσουν ένα πρώτο βήμα προς την προετοιμασία, σε μία δεύτερη φάση, δεικτών βιώσιμης ανάπτυξης για τον τουρισμό (πέραν του τομέα των μεταφορών και της ενέργειας).

Θα ήταν πράγματι σκόπιμο να αναπτυχθεί μία πολιτική με στόχο την κατά το δυνατό διατήρηση των πόρων και κάθε τυπολογίας αγαθού (φυσικού, τοπίου, αρχαιολογικού) έναντι της τουριστικής ανάπτυξης, να διασφαλισθεί η συμβατότητα μεταξύ τουριστικών δραστηριοτήτων και προστασίας των χώρων μεγάλης αξίας από πλευράς τοπίου και φύσης και να εκπονηθούν οδηγίες, π.χ. σχετικά με την ικανότητα φορτίου των τουριστικών προορισμών.

Μπορεί επ' αυτού να αναφέρει η Επιτροπή εάν πρόκειται να προγραμματίσει ένα σχέδιο στρατηγικών για τη βελτίωση των τουριστικών χώρων της Κοινότητας όπως είχεποσχεθεί·

Μπορεί τέλος η Επιτροπή να αναφέρει εάν εξετάζει τη δυνατότητα προώθησης πρωτοβουλιών για τηνποστήριξη πολιτικών βιώσιμου τουρισμού στην Ευρωπαϊκή Ένωση, λαμβάνονταςπόψη τη σημασία του οικονομικού αυτού τομέα, του μεγέθους του στη διαχείριση του χώρου και της αυξανόμενης ανταγωνιστικότητάς του σε διεθνές επίπεδο·

Απάντηση του κ. Liikanen εξ ονόματος της Επιτροπής

(10 Δεκεμβρίου 2001)

Ύστερα από εντολή του Συμβουλίου Εσωτερικής Αγοράς της 21ης Ιουνίου 1999, η Επιτροπή συγκρότησε, σε στενή συνεργασία με τα κράτη μέλη, πέντε ομάδες εργασίας με αποστολή να διερευνήσουν περαιτέρω τους τομείς προτεραιότητας που επισημάνθηκαν για συγκεκριμένη δράση. Μια από αυτές αναφέρθηκε στη προώθηση της προστασίας του περιβάλλοντος και του βιώσιμου τουρισμού στην Ευρώπη. Εκτός από τα κράτη μέλη, συμμετείχαν στις εργασίες αυτές εμπειρογνώμονες της βιομηχανίας τουρισμού, μη κυβερνητικές οργανώσεις (ΜΚΟ), οργανώσεις καταναλωτών και άλλοι ενδιαφερόμενοι φορείς. Βάσει των συμπερασμάτων και των συστάσεων που εξέδωσαν οι ομάδες εργασίας, η Επιτροπή ενέκρινε, στις 13 Νοεμβρίου 2001, ανακοίνωση σχετικά με το μέλλον του ευρωπαϊκο τουρισμού(1), που παρουσιάζει ένα λειτουργικό πλαίσιο για την παρακολούθηση των κοινοτικών πολιτικών και δραστηριοτήτων βάσει μιας ανοικτής μεθόδου συντονισμού.

Σύμφωνα με την ομόφωνη γνώμη όλων των ενδιαφερομένων φορέων, η ανακοίνωση περιλαμβάνει ένα μέτρο για την έναρξη της διαδικασίας για την ανάπτυξη και την περαιτέρω εφαρμογή των αρχών της βιώσιμης τουριστικής ανάπτυξης μέσω της Ατζέντας 21 για τον ευρωπαϊκό τουρισμό. Η Ατζέντα 21 για τον τουρισμό προορίζεται να αποτελέσει τη συνεισφορά της Κοινότητας στην παγκόσμια σύνοδο για τη βιώσιμη ανάπτυξη που θα πραγματοποιηθεί το Σεπτέμβριο του 2002 στο Γιοχάνεσμπουργκ.

Επιπλέον, η Επιτροπή καταρτίζει μελέτη σχετικά με ένα σύστημα έγκαιρης προειδοποίησης για τον προσδιορισμό τουριστικών προορισμών που ευρίσκονται σε παρακμή και των καλύτερων πρακτικών προληπτικής δράσης. Το σύστημα έγκαιρης προειδοποίησης που αναπτύσσεται στο πλαίσιο της μελέτης αυτής θα έχει ως στόχο να δώσει, μεταξύ άλλων, τη δυνατότητα στις τουριστικές περιοχές να ανιχνεύουν τα συμπτώματα παρακμής σε ευρύ φάσμα καταστάσεων και να λαμβάνουν τα κατάλληλα μέτρα. Ο καθορισμός και η μέτρηση της φέρουσας ικανότητας αποτελεί κεντρικό σημείο αυτής της μελέτης. Χρειάζεται συστηματική επιλογή δεικτών, ικανών να μετρούν και να παρακολουθούν την εξέλιξη του τουρισμού προς πρότυπα βιωσιμότητας. Η διαδικασία παρακολούθησης είναι ένα από τα πέντε στάδια της ολοκληρωμένης προσέγγισης ποιοτικής διαχείρισης.

Τέλος, η Επιτροπή καταρτίζει επίσης μελέτη σχετικά με τη χρησιμοποίηση της φυσικής και πολιτιστικής κληρονομιάς για την ανάπτυξη του βιώσιμου τουρισμού σε μη παραδοσιακούς τουριστικούς προορισμούς, η οποία θα παρέχει βασικές κατευθυντήριες γραμμές σχετικά με την ανάπτυξη βιώσιμου τουρισμού που θα βασίζεται στη φυσική και πολιτιστική κληρονομιά σε μη παραδοσιακούς τουριστικούς προορισμούς, θα διατυπώνει συμπεράσματα και συστάσεις και θα προβλέπει πηγές χρηματοδότησης για την προώθηση τέτοιων πρωτοβουλιών.

(1) COM(2001)665.